|  |  |
| --- | --- |
|  |  *See artikkel räägib kosmosesüstikust; Discovery teiste tähenduste kohta vaata lehekülge Discovery (täpsustus)* |

---

*Mitte segi ajada Discovery programmiga*

---

Discovery missioonile STS-120 startimine 2007. aastal
**Kosmosesüstik Discovery** (tähisega **OV-103**) on üks neljast säilinud NASA kosmosesüstikust. Discovery tegi esimese lennu 1984. aastal, missioonil STS-41-D, mis kestis 30. augustist 5. septembrini.

Discovery oli ehitamise järjekorras neljas (eelnesid Enterprise, mis kosmosesse ei läinud ja Challenger ning Columbia, mõlemad on hävinud) ja esimene süstik, mis pensionile saadeti. Kosmosesüstik Discovery tegi oma viimase lennu missiooni STS-133 raames ajavahemikul 24. veebruar kuni 9. märts 2011. Discovery tähtsamateks missioonideks jäid ISSi kokkupaneku abistamine ja Hubble'i kosmoseteleskoobi orbiidile viimine.

Ajalugu
-------

Süstik nimetati James Cooki HMS Discovery järgi, mida Cook juhtis oma viimasel avastusretkel ja Henry Hudsoni laeva "Discovery" järgi.

Discovery viis 1990. aastal orbiidile Hubble'i kosmoseteleskoobi ning sooritas selle teise ja kolmanda teenindusmissiooni. Discovery sooritas 1988. aastal esimese missiooni pärast Challengeri katastroofi ja 2005. aastal esimese missiooni pärast kosmosesüstiku Columbia katastroofi.

1998. aastal lendas Discovery missioonil kaasa John Glenn, kes oli Mercury Seveni liige. Ta oli missiooni ajal 77-aastane ja sellega oli aastatel 1998–2021 vanim kosmoses käinu. 2021. aastal käis 90-aastaselt kosmoses William Shatner.

Discovery tegi oma viimase lennu 2011. aastal. Pärast seda on süstik Smithsoniani lennundus- ja kosmosemuuseumi püsiekspositsioonis.

Missioonid
----------

Viimase missiooni lõpuks oli Discovery 27 aasta jooksul teenindatud 39 missioonil lennanud 238 miljonit kilomeetrit, teinud 5830 tiiru ümber Maa ja olnud orbiidil 365 päeva. Discovery teenindas rohkem missioone kui ükski teine kosmosesüstik ja oli esimene kolmest säilinud süstikust, mis lennud lõpetas.

### Märkimisväärsed Discovery missioonid

* STS-41-D – Discovery esimene missioon. Süstiku meeskonnas oli teine ameeriklanna kosmoses, Judith Resnik.
* STS-51-D – meeskonnas lendas esimene ametis olev kongresmen.
* STS-26 – Space Shuttle'i programmi esimene lend pärast Challengeri katastroofi.
* STS-31 – Discovery viis orbiidile Hubble'i kosmoseteleskoobi.
* STS-60 – esimene venelane USA kosmoselaeva pardal, Sergei Krikaljov.
* STS-63 – meeskonna piloodiks oli Eileen Collins, kes oli Space Shuttle'i programmi esimene naispiloot.
* STS-95 – missioonil lendas kaasa John Glenn, kes oli siis vanim kosmoses käinud inimene.
* STS-96 – esimene kosmosesüstiku põkkumine ISSiga.
* STS-92 – 100. Space Shuttle'i lend.
* STS-114 – esimene missioon pärast kosmosesüstik Columbia katastroofi.

NASA tänuavaldus ja teenindatud missioonide embleemid
-----------------------------------------------------

NASA tänuavaldus Discoveryle

| Discovery teenindatud missioonide embleemid |
| --- |
|  |  |  |  |  |  |  |  |
| **STS-41-D** | **STS-51-A** | **STS-51-C** | **STS-51-D** | **STS-51-G** | **STS-51-I** | **STS-26** | **STS-29** |
|  |  |  |  |  |  |  |  |
| **STS-33** | **STS-31** | **STS-41** | **STS-39** | **STS-48** | **STS-42** | **STS-53** | **STS-56** |
|  |  |  |  |  |  |  |  |
| **STS-51** | **STS-60** | **STS-64** | **STS-63** | **STS-70** | **STS-82** | **STS-85** | **STS-91** |
|  |  |  |  |  |  |  |  |
| **STS-95** | **STS-96** | **STS-103** | **STS-92** | **STS-102** | **STS-105** | **STS-114** | **STS-121** |
|  |  |  |  |  |  |  |
| **STS-116** | **STS-120** | **STS-124** | **STS-119** | **STS-128** | **STS-131** | **STS-133** |

Viited
------

1. ↑  "Space Shuttle Overview: Discovery (OV-103)". Originaali arhiivikoopia seisuga 11. november 2022. Vaadatud 7. jaanuaril 2017.
2. ↑  Space Shuttle Discovery Flown Over the U.S. Capitol
3. ↑  "Discovery Makes Last Mission a Flight to Remember". Originaali arhiivikoopia seisuga 13. mai 2019. Vaadatud 7. jaanuaril 2017.
4. 1 2 3  Space.com:10 Cool Facts About NASA's Space Shuttle Discovery
5. ↑  Space.com:John Glenn: 1st American to Orbit Earth, Oldest Man in Space
6. 1 2  Discovery Tribute